**Neînțeleși**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neînțeleși, ne agățăm

De lumesc,

Fără preget,

Necugetat

Doar ca sa ne prăbușim

Mai mult în noi înșine...

Neînțeleși

Ne inventam

Măști cu

Care să vorbim

Când suntem singuri,

Când muzica se

Aude prin noi

În tăcere,

Neclintită...

Neînțeleși

Am vrea sa ne oprim

Măcar pentru

O clipă ca să

Ne privim cu adevărat

În oglindă...

Sau ne întoarcem

Cu spatele la

O amintire o dată

Dragă, care ne-a fost

Luată prea în pripă...

Neînțeleși

Vânăm umbre

Pe pereții șterși,

Cu care ne îngânăm

Imaginația,

Plânsul,

Fericirea proiectată

În albia unui surâs...

Neînțeleși,

Sfidăm mersul

Timpului în care

Suntem mai înțepeniți

Ca niciodată,

Întorși în a noastră

Soartă...

Și câte și mai câte

Necunoscute

Ne mai sunt spuse

Pe corzi de vioară

Pe veci uitată...